**ΕΘΝΙΚΗ ΑΡΧΗ ΙΑΤΡΙΚΩΣ ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ**

**ΕΝΤΥΠΟ ΕΓΓΡΑΦΗΣ ΣΥΝΑΙΝΕΣΗΣ**

**ΕΓΓΑΜΟΥ/ΑΓΑΜΟΥ ΖΕΥΓΟΥΣ/ΑΓΑΜΗΣ ΜΟΝΗΣ ΓΥΝΑΙΚΑΣ  
ΓΙΑ ΤΗΝ ΥΠΟΒΟΛΗ ΣΕ ΜΕΘΟΔΟ**

**ΙΑΤΡΙΚΩΣ ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ**

Στην ……………………………σήμερα………………………και στις εγκαταστάσεις της ΜΙΥΑ…………………… που βρίσκεται στην οδό ………………………………………………και εκπροσωπείται νόμιμα.

Οι παρακάτω υπογράφοντες :

Ο ………………..………………………………………… του ……………………….. κάτοχος του υπ’ αριθ. Α.Δ.Τ…….……………. με Α.Φ.Μ…………………….και Α.Μ.Κ.Α……………………………. κάτοικος………………………………, γεννημένος την ………………

Σύζυγος

Σύντροφος με σύμφωνο συμβίωσης κατά Ν. 4356/2015

Σύντροφος με ελεύθερη ένωση

της ………………………………………………..

και

Η ………………………………………………………….του…………………..κάτοχος του υπ’ αριθ. Α.Δ.Τ. …………………………με Α.Φ.Μ……………………..και Α.Μ.Κ.Α. ……………………………….κάτοικος ……………………………….. γεννημένη την ……………..

Σύζυγος

Σύντροφος με σύμφωνο συμβίωσης κατά Ν. 4356/2015

Σύντροφος με ελεύθερη ένωση

του ……………………………….

Άγαμη – μόνη γυναίκα

Εν όψει εφαρμογής ιατρικώς υποβοηθούμενης αναπαραγωγής δια της μεθόδου εξωσωματικής γονιμοποίησης :

Α) με ωάρια της συζύγου/συντρόφου και σπέρμα του συζύγου/συντρόφου

Β) με ωάρια της συζύγου/συντρόφου και σπέρμα τρίτου δότη

Γ) με ωάρια τρίτης δότριας και σπέρμα του συζύγου/συντρόφου

Δ) με δωρεά γονιμοποιημένων ωαρίων

Ε) με ωάρια της άγαμης μόνης γυναίκας και σπέρμα τρίτου δότη

ύστερα από συμφωνία μεταξύ μας και του θεράποντος ιατρού, και αφού ελήφθη υπόψιν η κατάσταση της υγείας μας,

Βεβαιώνουμε ότι μας έχει γίνει πλήρης, σαφής, κατανοητή και εμπεριστατωμένη ενημέρωση από το επιστημονικό προσωπικό της ανωτέρω ΜΙΥΑ σχετικά με :

Τη διαδικασία, τη φύση, το σκοπό, τα επιμέρους στάδια, τους όρους, τις συνθήκες κρυοσυντήρησης/μεταφοράς και χρήσης του γεννητικού υλικού μας, την ποιότητα και ποσότητα αυτού, τις εναλλακτικές λύσεις, τα αναμενόμενα αποτελέσματα, τους πιθανούς κινδύνους, τις επιπλοκές και τους τρόπους αντιμετώπισής τους, λαμβάνοντας υπόψιν και την ηλικία μας, την κατάσταση της υγείας μας και την ύπαρξη ή μη συγγένειας μεταξύ μας, τις πιθανότητες και τα ποσοστά επιτυχίας επί της συγκεκριμένης μεθόδου της συγκεκριμένης ΜΙΥΑ αλλά και τα ίδια ποσοστά διεθνώς και πανελλαδικά, την υγεία των παιδιών που γεννιούνται με μεθόδους ΙΥΑ κατά τα διδάγματα της επιστήμης μέχρι σήμερα, την πιθανότητα εγκυμοσύνης χωρίς ιατρική παρέμβαση, τις επιπτώσεις της υπερδιέγερσης των ωοθηκών, τις παρενέργειες των φαρμάκων, τις εγχειρητικές επιπλοκές, τις περιπτώσεις που θα χρειασθεί αναισθησία παρουσία ειδικού γιατρού αναισθησιολόγου, τον προσδιορισμό του ανώτατου αριθμού μεταφερόμενων γονιμοποιημένων ωαρίων, την ανάγκη και τις συνθήκες κρυοσυντήρησης για την περίπτωση που τα γονιμοποιημένα ωάρια δεν θα μπορέσουν να μεταφερθούν για απρόβλεπτους λόγους, το ποσοστό αποβολών ανεξαρτήτως της ηλικίας της γυναίκας, το ποσοστό πολύδυμης κύησης και τους συνδεόμενους με αυτή μητρικούς και παιδικούς κινδύνους.

Ειδικότερα, πριν μας παρασχεθεί οποιαδήποτε ιατρική υποβοήθηση, το προσωπικό της ανωτέρω Μ.Ι.Υ.Α. μας πληροφόρησε σχετικά με : α) την αναμενόμενη χρονική διάρκεια της όλης διαδικασίας, β) τις θεραπείες γονιμότητας, γ) τη φύση και τους πιθανούς κινδύνους της θεραπείας συμπεριλαμβανομένου του κινδύνου σύλληψης τέκνων με αναπτυξιακές και γενετικές ανωμαλίες, δ) τις πιθανές παρενέργειες και τους κινδύνους για τη γυναίκα που θα υποβληθεί σε ΙΥΑ και τα τέκνα που τυχόν θα συλληφθούν, συμπεριλαμβανομένου του συνδρόμου υπερδιέγερσης των ωοθηκών, ε) τη διαθεσιμότητα των εγκαταστάσεων για την κρυοσυντήρηση των γαμετών και των γονιμοποιημένων ωαρίων, καθώς και τις ιατρικές συνέπειες για την αποθήκευση των γαμετών και των γονιμοποιημένων ωαρίων και, στη συνέχεια, για τη χρήση αυτών, στ) τη σημασία της ενημέρωσής μας εκ μέρους της Μ.Ι.Υ.Α. για την τελική έκβαση της θεραπείας, ζ) τη δυνατότητα υποβολής παραπόνων μας αναφορικά με την Μ.Ι.Υ.Α.

Ακόμη, ενημερωθήκαμε ειδικά για την ύπαρξη ή μη ενδείξεων για χρωμοσωματικές διαταραχές ή ασθένειες και :

α) μας προτάθηκε

β) δεν μας προτάθηκε προσφορά γενετικής συμβουλευτικής.

Σε περίπτωση μικρογονιμοποίησης λόγω προβλημάτων στο σπέρμα ενημερωθήκαμε ότι τα έμβρυα μπορεί να κληρονομήσουν γενετικές ή επιγενετικές ανωμαλίες όπως χρωμοσωμικές ανωμαλίες συμπεριλαμβανομένων μεταλλάξεων για ινοκυστική νόσο, φυλοσύνδετα νοσήματα ή κληρονομούμενες διαταραχές που σχετίζονται με υπογονιμότητα. Ενημερωθήκαμε για τα πρωτόκολλα πρόκλησης πολλαπλής ωοθυλακιορρηξίας και τους λόγους εφαρμογής της μικρογονιμοποίησης τα οποία και θα καταγραφούν στον ιατρικό φάκελό μας.

Ενημερωθήκαμε για την πιθανή χρήση φαρμάκων για πρόκληση ωοθυλακιορρηξίας ή τη μεταφορά περισσότερο τους ενός γονιμοποιημένων ωαρίων σε κάθε κύκλο, για τους κινδύνους μιας πολύδυμης κύησης τόσο για τη γυναίκα όσο και για το έμβρυο αλλά και για το νεογνό, συμπεριλαμβανομένων: α) του αυξημένου κινδύνου αποβολών και επιπλοκών κατά τη διάρκεια της κύησης, β) του υψηλότερου ποσοστού πρόωρων τοκετών και επιπλοκών λόγω χαμηλού βάρους γέννησης των νεογνών καθώς και του υψηλότερου ποσοστού θνησιγενών νεογνών και περιγεννητικής θνησιμότητας, γ) του υψηλότερου ποσοστού αναπηρίας και άλλων προβλημάτων υγείας καθώς και της πιθανότητας μακρότερης νοσηλείας στο νοσοκομείο και δ) της πρακτικής, οικονομικής και συναισθηματικής επίδρασης στην οικογένεια και στο παιδί.

Η σύζυγος/σύντροφος πληροφορήθηκε για τον αριθμό των γονιμοποιημένων ωαρίων που θα μεταφερθούν πριν την ωοληψία και ακριβώς πριν την εμβρυομεταφορά ώστε να συναινέσει σε αυτό μετά από πλήρη ενημέρωση.

Ως προς την κρυοσυντήρηση, ενημερωθήκαμε ότι :

* οι συνθήκες της κρυοσυντήρησης και η διαδικασία της κατάψυξης και απόψυξης είναι δυνατόν να επηρεάσουν την ποιότητα των γονιμοποιημένων ωαρίων, συνεπώς δεν υπάρχει εγγύηση ότι αυτά θα επιβιώσουν, ή ότι θα είναι κατάλληλα για μεταφορά τους στη μήτρα μετά την απόψυξη.
* θεωρητικά υπάρχει η πιθανότητα μόλυνσης των γονιμοποιημένων ωαρίων από μικροοργανισμούς, αλλά η πιθανότητα αυτή είναι εξαιρετικά μικρή.
* δεν θα δημιουργηθούν εκ νέου γονιμοποιημένα ωάρια αν δεν εξαντληθούν πρώτα τα υπάρχοντα.

Ενημερωθήκαμε ότι ενδέχεται κατά τη διάρκεια ενός κύκλου να προκύψουν νωπά υπεράριθμα γονιμοποιημένα ή μη ωάρια, ως προς την τύχη των οποίων θα υπογράψουμε ξεχωριστή, κοινή δήλωση, όπως απαιτείται από το νόμο.

* Αν δεν υπάρχει τέτοια κοινή δήλωση, τα γονιμοποιημένα ωάριά μας θα διατηρηθούν για χρονικό διάστημα πέντε ετών, το οποίο μπορεί να παραταθεί για πέντε ακόμα έτη κατόπιν κοινής έγγραφης αίτησής μας προς την Τράπεζα Κρυοσυντήρησης. Τα παραπάνω ισχύουν σε κάθε περίπτωση μέχρι τη συμπλήρωση του πεντηκοστού έτους της συντρόφου/συζύγου.
* Εφόσον δεν γίνει αίτηση για παράταση της φύλαξης, τα γονιμοποιημένα ωάρια είτε θα διατεθούν για ερευνητικούς και θεραπευτικούς σκοπούς, είτε θα καταστραφούν μετά από άδεια της ΕΑΙΥΑ.
* Κανένα έμβρυο δεν θα απομακρυνθεί από την Τράπεζα Κρυοσυντήρησης χωρίς τη γραπτή συγκατάθεση και των δύο συζύγων/συντρόφων.

Ενημερωθήκαμε για την υποχρεωτική σύνταξη και προσκόμιση στη ΜΙΥΑ συμβολαιογραφικού εγγράφου για την παροχή της συναίνεσής μας, προκειμένου αυτή να είναι ισχυρή, το οποίο και θα προσκομίσουμε άμεσα :

α) διότι συντρέχει η περίπτωση ελεύθερης ένωσης μεταξύ μας

β) διότι επιθυμούμε τη χορήγηση συναίνεσης για τη μεταθανάτια χρήση του γεννητικού υλικού του συζύγου/συντρόφου,

γ) διότι είμαι άγαμη μόνη γυναίκα

Ενημερωθήκαμε για το ειδικό νομοθετικό πλαίσιο που ισχύει για εμάς που είμαστε :

α) υπήκοοι ή μόνιμοι κάτοικοι κρατών μελών της Ε.Ε

β) υπήκοοι ή μόνιμοι κάτοικοι τρίτων χωρών

γ) άτομα, με γαμέτες που προέρχονται από υπηκόους ή κατοίκους άλλων χωρών

Τέλος, ενημερωθήκαμε για τις κοινωνικές, ηθικές, ψυχοκοινωνικές, νομικές και οικονομικές συνέπειες από την εφαρμογή της ανωτέρω ειδικής μεθόδου ΙΥΑ, την πιθανότητα μονομερούς ανάκλησης της συναίνεσης και τις πιθανές συνέπειες αυτής, καθώς και για την τύχη των γαμετών και των γονιμοποιημένων ωαρίων σε περίπτωση θανάτου ή χωρισμού μας αλλά και για τις οικονομικές συνέπειες, το συνολικό κόστος εφαρμογής της μεθόδου καθώς και για τη δυνατότητα και το ύψος της ασφαλιστικής κάλυψης που μπορούμε να λάβουμε.

Ειδικότερα, ενημερωθήκαμε ότι :

* η συναίνεση του συζύγου που θα δοθεί για υποβολή της συζύγου σε υποβοηθούμενη αναπαραγωγή αποκλείει την προσβολή της πατρότητας, όπως ορίζουν οι διατάξεις του Α.Κ.
* σε περίπτωση άγαμου ζεύγους, η συναίνεση του συντρόφου επιφέρει αυτόματη εκούσια αναγνώριση του παιδιού που θα γεννηθεί, η οποία δεν υπόκειται σε προσβολή.
* Σε περίπτωση θανάτου του/της συζύγου/συντρόφου, η συναίνεση στη Μ.Ι.Υ.Α. παύει να ισχύει, με την επιφύλαξη του άρθρου 1457 Α.Κ. που αφορά τη μεταθανάτια γονιμοποίηση. Αν ο γάμος λυθεί με διαζύγιο ή ακυρωθεί, ή αν λήξει η ελεύθερη συμβίωση, θα πρέπει να ανακληθεί η συναίνεση στη Μ.Ι.Υ.Α. πριν από τη μεταφορά των γονιμοποιημένων ωαρίων στη γυναίκα και να ενημερωθεί άμεσα η ΜΙΥΑ.
* Σε κάθε περίπτωση έχουμε το δικαίωμα να ανακαλέσουμε τη συναίνεση που θα δώσουμε μέχρι τη μεταφορά των γονιμοποιημένων ωαρίων στη γυναίκα. Η ανάκληση πρέπει να γίνει με γραπτή δήλωση και να ενημερωθεί άμεσα η ΜΙΥΑ.

* Με βάση το σημερινό επίπεδο γνώσεων και μεθόδων ιατρικώς υποβοηθούμενης αναπαραγωγής δεν μπορεί να υπάρξει εγγύηση ότι θα επιτευχθεί εγκυμοσύνη ή γέννηση παιδιού. Η ΜΙΥΑ όμως θα καταβάλει κάθε προσπάθεια για την επίτευξη αυτού του σκοπού, σύμφωνα με τους παραδεδεγμένους κανόνες της επιστήμης.
* Σύμφωνα με το Ν. 3305/2005, ορισμένα στοιχεία του ιατρικού μας φακέλου θα μεταβιβασθούν σε κωδικοποιημένη απόρρητη μορφή στην Εθνική Αρχή Ι.Υ.Α. για τις ανάγκες της καταγραφής των αποτελεσμάτων της Ι.Υ.Α. Τα στοιχεία αυτά αποτελούν επί πλέον ευαίσθητα προσωπικά δεδομένα και προστατεύονται σύμφωνα με το Ν. 2472/1997.
* Ο τρίτος δότης/τρίτη δότρια είναι ανώνυμος/η και η ταυτότητά του απόρρητη, πρόσβαση δε στον ιατρικό τους φάκελο επιτρέπεται μόνο από το τέκνο που θα γεννηθεί με το γεννητικό υλικό τους, ύστερα από ειδική άδεια της Εθνικής Αρχής ΙΥΑ και μόνο για λόγους που αφορούν την υγεία του τέκνου.
* Δύο εβδομάδες μετά την εμβρυομεταφορά θα πρέπει να επικοινωνήσουμε με τη Μ.Ι.Υ.Α προκειμένου να την ενημερώσουμε για το εάν υπήρξε κύηση (θετικό τεστ κύησης).
* Μετά τον τοκετό θα πρέπει να ενημερώσουμε τη ΜΙΥΑ για τα εξής: 1) εάν η κύηση ήταν μονήρης ή πολύδυμη, 2) εάν παρατηρήθηκαν επιπλοκές στη διάρκεια της κύησης (πχ υπέρταση της κύησης, προεκλαμψία, ενδομήτρια καθυστέρηση της ανάπτυξης του εμβρύου, σακχαρώδης διαβήτης της κύησης, αποκόλληση πλακούντα κλπ), 3) για την εβδομάδα κύησης που έγινε ο τοκετός, 4) για τον τρόπο του τοκετού (φυσιολογικός τοκετός ή καισαρική τομή), καθώς και για όποια άλλη πληροφορία θα θέλατε να μας δώσετε για την κύηση αυτή, 5) για την κατάσταση υγείας του νεογνού ή των νεογνών (σε περίπτωση πολύδυμης κύησης).

Κατόπιν όλων των παραπάνω, βεβαιώνουμε ότι έχουμε μελετήσει το παρόν έγγραφο, μας έχει γίνει εμπεριστατωμένη ενημέρωση από το επιστημονικό προσωπικό της ΜΙΥΑ και την έχουμε κατανοήσει πλήρως, έχουν απαντηθεί οι ερωτήσεις μας και εάν ανακύψουν άλλα ερωτήματα έχουμε τη δυνατότητα να απευθυνθούμε εκ νέου στη ΜΙΥΑ.

Ειδικότερα, δηλώνουμε ότι : α) μας δόθηκαν αρκετές πληροφορίες για να κατανοήσουμε τη φύση, το σκοπό και τις επιπτώσεις της θεραπείας που θα λάβουμε κατόπιν της συναίνεσής μας, β) μας δόθηκε η κατάλληλη ευκαιρία για να λάβουμε την κατάλληλη παροχή συμβουλών σχετικά με τις επιπτώσεις της θεραπείας που θα λάβουμε κατόπιν της συναίνεσής μας γ) μας δόθηκαν πληροφορίες σχετικά με τη διαδικασία για την τροποποίηση ή την απόσυρση της συναίνεσής μας δ) μας δόθηκε η πληροφορία σχετικά με την παροχή συναίνεσης της συζύγου/συντρόφου που πρόκειται να υποβληθεί σε μεταφορά γονιμοποιημένων ωαρίων για τον προτεινόμενο αριθμό εμβρύων που θα μεταφερθούν, έχοντας λάβει γνώση των κινδύνων πολύδυμων κυήσεων.

Κατόπιν τούτων συναινούμε στην υποβολή της ………………………………………

ή/και του ………………………………………………………………………………..

σε ιατρικώς υποβοηθούμενη αναπαραγωγή και ειδικότερα σε………………………………………………………………………………………..

Η παρούσα συναίνεση χορηγείται πριν την εφαρμογή οποιασδήποτε τεχνικής ή μεθόδου Ι.Υ.Α. του άρθρου 2 του Ν. 3305/2005 και λαμβάνεται από εξουσιοδοτημένο και έχον υποχρέωση εχεμύθειας πρόσωπο της ΜΙΥΑ.

Το παρόν αφού διαβάστηκε από τους υπογράφοντες, συντάσσεται σε δύο αντίτυπα (ένα παραδίδεται στους συζύγους/συντρόφους και ένα φυλάσσεται στον ιατρικό τους φάκελο). Διαβάστηκε και υπογράφεται ως ακολούθως :

Η σύζυγος/σύντροφος Ο σύζυγος/σύντροφος Η άγαμη μόνη γυναίκα

Ημερομηνία: